રાજકુમાર હિરાનીએ હાલમાં જ સંજય દત્તની લાઈફ પર ‘સંજૂ’ નામની બાયોપિક બનાવી છે. આ ફિલ્મે બોક્સ ઓફિસ પર ધૂમ કમાણી કરી છે અને લોકોને પણ ફિલ્મ ઘણી પસંદ આવી છે. જો કે એક ખાસ વર્ગ છે જેને આ ફિલ્મ પસંદ નથી આવી, તેમનું કહેવું છે કે આ ફિલ્મ સંજય દત્તની છબિ સુધારવા માટે બનાવવામાં આવી છે. ત્યારે હવે ફિલ્મમેકર રામગોપાલ વર્માએ જાહેરાત કરી છે કે તે સંજય દત્તના જીવન પર ફિલ્મ બનાવશે અને તેમાં પૂરેપૂરું સત્ય જણાવશે.